Olmo (marrazkilaria)
Luis del Olmo Alonso "Olmo" (Bilbo, 1922ko abuztuaren 24a) bilbotar kazetari eta marrazkilea da, Don Celes pertsonaiari esker ezaguna.
Biografia
Antonio eta Hermesiaren semea, aita Legutioko guduan desagertu zitzaion.
Peritu industrialaren ikasketak utzi zituen marrazkilaria izateko.
Gaztetan atleta izan zen, baita 4x400 Espainiako txapelduna ere.
Olmo 1945ean hasi zen La Gaceta del Norte lanean, non orduan Estatu Batuetan argitaratzen zuten antzeko komiki zinta egitea proposatu zioten.
Horrela Don Celes jaio zen.
Don Celesen zinten kopurua ezezaguna da, hala ere, egunero ia etengabe 1945etik agertu ondoren, 15.000 baino direla dio Olmok .
Pertsonaiaren izen osoa Don Celes Carovius da.
Zintetan beste pertsonaia ezaguna besterik ez da agertzen: Don Celesen emaztea den Petronila Pilonga.
Izen biak orduan La Gaceta del Norte egunkariaren zuzendaria zen Aureliano López Becerra Desperdiciosek asmatu zituen.
1969an El Correora pasa eta bere eguneroko zinta mantendu zuen azken orrialdean.
Harrezkero hainbat egunkaritarako lan egin du, hala nola El Diario Montañés, El Alcázar, Diario Vasco, Diario de Burgos, Diario de Navarra, Pensamiento Navarro, Marca, Actualidad Española, eta abar.
Olmok egunero zutabe bat ere badauka El Correon, De cuando en cuando izenekoa.
2012an Bilbotar Ospetsuen Saria jaso zuen.
