Conan the Barbarian (1982ko filma)
Conan The Barbarian (euskaraz Conan Barbaroa) 1982ko John Milius zinema zuzendariaren filma bat da.
Robert E. Howard idazlearen Conan the Barbarian eleberrian oinarritua dago.
Filmak bi jarraipen izan ditu: Conan the Destroyer (1984), Red Sonja (1985) eta Conan The Barbarian (2011).
Filma honetako zati handi bat Espainian filmatu zen, zatirik handiena Almeriako probintzian, hasierako eszenak salbu, hauek Segoviako probintziako baso elurtuetan filmatuak izan baitziren.
Paisaiarik bitxienak Cuencako probintziako Ciudad Encantada delako kokapenean filmatu ziren.
Argumentua
Ezpata eta aztikeriaren boterea nagusi zen garai ilun batean (Hiboriar Aroa), Akiloniaren jabe zen Thulsa Doom-en gudarosteko gerlariek Cimmeriako herrixka barbaro bat ustekabean erasotu eta bertako herritar guztiak kupidarik jo eta bertan hiltzen zituzten, bakan batzuk ez ezik, hauek preso daramatzatelarik, horietako bat bere aurrean gurasoak burua ebakiz nola akabatu dituzten ikusi duen mutiko bat da.
Urte batzuk geroago, mutiko hori Conan izeneko gizon gazte sendo eta indartsu batean bilakatu da, bere jaioterria suntsitu eta gurasoak erail zituen gudarostearen ikurra oroimenean gorderik duelarik_ ilargi eta eguzki batekin aurrez-aurre dauden bi suge.
Aktoreak
