Iñaki Alegria
Iñaki Alegria Loinaz (Donostia, Gipuzkoa, 1957-) Euskal Herriko Unibertsitateko irakaslea da.
Informatika Fakultatean lan egiten du 1981etik, Konputagailuen Arkitektura eta Teknologia sailean.
EHUko Informatika Fakultateko dekanordea izandakoa da eta Konputagailuen Arkitektura eta Teknologia sailaren burua ere bai.
Ikerlaria
Hizkuntzaren prozesamenduaren arloan aritzen den Ixa Taldeko ikertzailea da, taldearen sortzaileetako bat da bera.
1995an defenditu zuen doktore tesian euskararen analisi morfologiko automatikoaren eta Xuxen zuzentzaile ortografikoaren muinak landu zituen.
Besteak beste, EHUko, Eusko Jaurlaritzako, Madrileko Ministerioko eta Europar Batasuneko deialdietako hainbat ikerketa-proiektutan parte hartu du, eta ikerketaren arloko enpresekin eta zentroekin kontratuak ere izan ditu.
ELEKA SL enpresaren sorrera bultzatu zuen; enpresa hori spin-off gisa sortu zen 2002an.
Nazioarteko 150 bat argitalpen ditu aldizkari zein kongresutan, gutxienez.
UEUkidea
UEUkidea da 1984tik, eta, 6 urtetan bertako zuzendaritza-taldean ibili ondoren, UEUko zuzendari da 2014ko martxotik.
Liburuak
