Debreceni VSC
Debreceni VSC (izen osoa Debreceni Vasutas Sport Club) Hungariako azken urteetako futbol talde onena da, Debrecen hirikoa.
7 aldiz irabazi du Hungariako futbol liga, 6 aldiz Kopa eta beste bost aldiz superkopa.
Aipatzekoa da baita ere Budapestekoak ez diren taldeen artean palmaresik onena berak daukala.
Historia
Taldea 1902an sortu zen Egyetértés Futball Club izenarekin baina Estatuko trenbideek bereganatu zuten eta Debreceni Vasutas Sport Club ("Vasutas" hitzak trenbidea esan nahi du).
Komunismoa iritsi zenean "Loki" ezizena hartu zuen, herrialde komunistetan "Lokomotiv" izena baitzuten trenbide enpresako futbol taldeek.
Behe mailatan aritu izan da historian zehar, naizbehinka lehen mailara iristea ere lortu duen arren.
1993an igo zen azken aldiz Hungariako lehen mailara eta ordutik bertan izan da.
Aurreneko tituluak 1999 eta 2001eko kopak izan zituen baina 2005etik aurrera Hungariako talde dominatzailea izan da zazpi liga, lau kopa eta bost superkopa irabaziz besteak beste.
Europako txapelketetan ordea ez du emaitza aipagarririk lortu.
Palmaresa
