De revolutionibus orbium coelestium
De revolutionibus orbium coelestium (Zeruko esferen mugimenduari buruz) Nikolas Koperniko (1473 - 1543) astronomoaren obrarik garrantzizkoena da.
1506an hasi zuen eta 1531n bukatu, baina ez zen argitaratu hil zen urtera arte, 1543an.
Kopernikok uste zuen Ptolomeoren sistema konplexuegia zela, eta beste eredu erraz eta zuzenago bat proposatu nahi zuen.
Paulo III.a aita santuari eskainia, liburua sei liburukitan banatuta dago:
De Revolutionibus hitzaurre anonimo batekin argitaratu zen, non azaltzen baita proposatutako sistema planeten eta zeruko beste gorputzen mugimendua hobeto azaldu nahi duen hipotesi matematiko bat baino ez dela, ez nahitaez benetakoa.
Johannes Keplerek erakutsi zuen hitzaurre hori Andreas Osiander filosofo luthertarrak erantsi zuela, Teoria geozentrikoa kolokan jartzeak sor zitzakeen eztabaida erlijiosoak ematu nahiz, antza denez.
