Felix Erdozia
Felix Erdozia Martiarena (Donostia, 1915 - 2010) euskal arraunlaria, eta arraun entrenatzaile eta zuzendaria izan zen.
Arraunketa olinpikoa gure herrian sartzen eta sendotzen lan gehien egin zuen pertsona izan zela esan liteke .
Ur-Kirolak taldearen historiako figura garrantzitsuenetakoa, dudarik gabe.
Ur-Kirolakekin Espainiako Txapelketak lortu zituen 1934, 1935, 1947, 1948 eta 1949an yola kategorian, eta 1948 eta 1949an outrigger kategorian, eta garaiko nazioarteko lehiaketa ugaritan parte hartu zuen.
Entrenatzaile lanetan jardun zuen ondoren Ur-Kirolakeko ontzietan, eta presidentea ere izan zen (1949-1971).
Espainiako Arraunketa Federazioko presidentea izan zen (1971-1984).
