Nikkō Tōshō-gū
Nikkōn dagoen tenplo xintoista da, 1999an UNESCOk Gizateriaren Ondare izendatu zuena Nikkōko tenplu eta santutegiak barnean.
Historia
Tōshō-gū santutegia Tokugawa shogunerriaren sortzailea izan zen Tokugawa Ieyasuri dedikatua dago.
1617an eraiki zen, Edo Aroan, bere seme Tokugawa Hidetada shogun zela, eta biloba Tokugawa Iemitsuk handitu egin zuen 1636an.
Bi urtetan zehar Japoniako 15.000 artisauek egin zuten bertan lan.
Tokugawa Ieyasuren gorpuzkinak bertan hobiratu zituzten.
Edo Aroan Tokugawa shogunerrian erromesaldiak egin ziren Edotik (Tokio) Nikkō Tōshō-gūra Nikkō Kaidō errepidean zehar.
Udaberrian eta udazkenean jaialdiak izaten ziren eta ibilaldiei "mila gerlarien prozesioak" izena eman zitzaien.
Meiji berrezarkuntzan santutegi xintoista izendatu bazuten ere oraindik elementu budistak kontserbatzen ditu
Santutegia
Gizateriaren Ondare izateaz gain, bost eraikin Japoniako Altxor Nazional dira eta beste hiru Japoniako Ondare Kultural garrantzitsu.
Hona hemen eraikinik ezagunenak:
Hauetaz gain beste hainbat eraikin ere badaude, kanpaidorreak, biltegiak, iturri sakratua eta sarrerako torii-a besteak beste.
Iruditegia
Sarrerako Torii-a.
Nikkō Tōshō-gū.
Haiden eraikina.
Yōmeimon atea.
Karamon atea.
Hiru tximu jakintsuak.
Bost solairutako pagoda.
Biltegiak.
Iturri sakratua.
Liburutegia (ezkerrean) eta kanpaidorrea (atzean).
