Oxirando dorretxea
Oxirando dorretxea Gordexolako (Bizkaia) Zubiete auzoan dagoen dorretxea eta jauregia da.
Deskribapena
Oxirandoko multzoa, Bizkaiko Kultura Ondasun izendatua, gotiko berantiarreko dorretxe bat eta horri erantsitako egoitza klabe kultuan planteatutako jauregi errenazentista dira .
Dorretxea estilo gotikokoa da (XV.
mendearen amaierakoa).
Oinplano karratukoa da eta hiru solairutan banatuta dago.
Lehenengo solairua eguneroko bizitzarako eraiki zen, gezileihoak nabarmentzen direlarik.
Azken solairua, egongela zabal bat izan zen, eraikineko gelak baino argitsua.
Etxaurrean, Palacioarren armarria dago.
Jauregia, berriz, estilo errenazentistakoa da (XVI.
mendekoa) eta dorretxeari menbaldetik atxikia dago.
Bai dorretxea zein jauregia harlangaitzez eraikita daude.
Jauregiko elementurik nabarmenena azken solairuko "loggia" da, beheko soilairutik erlaitz batek banatzen duena eta arkuez elkarturiko zutabe toskaniarrak oinarritzen diren baranda bat daukana .
