Das Boot
Das Boot (euskaraz "Itsaspekoa") 1981eko Wolfgang Petersen alemaniar zinema zuzendariaren filma bat da.
1973ko Lothar-Günter Buchheim idazlearen izen bereko Das Boot eleberrian oinarritua dago.
Filma Bigarren Mundu Gerran girotua dago, U-96 eta bere eskifaiaren fikziozko istorioa kontatzen da.
Atlantikoko guduan aliatuen gerrontzien ehizean alemaniarren izandako kemen eta burugogorkeria ere erakusten da, Heinrich Lehmann-Willenbrock komandantearen agindupeko benetazko U-96 itsaspekoa, U-Boot tipus VII motakoa, protagonista nagusia delarik.
Argumentua
1942, Bigarren Mundu Gerra bete-betean.
U-96 alemaniar itsaspekoa Frantziako La Rochelleko portutik itsasoratu berria da, bere misioa ahal bezainbeste britainiar zamaontzi hondoratzea da.
Baina britainiar zamaontziez osatutako taldeak gerrontziz gero eta babestuagoak daude, honek alemaniar itsaspekoen betebeharra askoz ere zail eta arriskutsuagoa bilakatzen duelarik.
Misioa aurrera doan einean, itsaspeko eskifaia gero eta froga fisiko eta psikologiko latzagoak jasan beharko ditu.
Pertsonaiak
