Mikel Zabaltza Garate
Mikel Zabaltza Garate 1985.
urtean Guardia Zibilak atxilotu eta haien eskuetan argitu gabeko zirkunstantzietan hildako orbaizetar gaztea izan zen.
Donostiako hiribusetako langilea zen orduan.
Atxilotu eta hogei egunetara agertu zen Zabaltzaren gorpua Bidasoa ibaian, ur gainean, Endarlatsa inguruan, haren bila zebiltzanek ia egunero miatua zuten toki berean.
Bertsio ofizialak dioenez, guardia zibilei arma-zulo bat erakustera zihoala, ihes egin eta zulo batetik ibaira erori eta bertan itota hil zen; hala ere, zantzu ugarik eta segurtasun-indarretako kide zenbaiten testigantzek Mikel Zabaltza torturapean hil zela adierazten dute.
Pedro Gómez Nieto agenteak CESIDeko koronel Alberto Peroteri emandako informazioak Zabaltza polizia etxean hil zela azaldu zuen:
Guardia Zibileko teniente Arturo Espejok, Fernando Castañedak eta Gonzalo Pérez Garcíak zaindu zuten Zabaltza.
Azken hori komandante mailara igo zuten.
2010.
urtean, epaitegiek auzia ixtea erabaki zuten.
Zabaltzaren heriotza argitu gabe geratzen zela baieztatu zuten, eta torturapean hil zelako hipotesia irekita utzi.
