Star Wars V. Atala: Inperioaren Kontraerasoa
Star Wars V. Atala: Inperioaren Kontraerasoa edota Inperioaren Kontraerasoa (ingelesez Star Wars: Episode V - The Empire Strikes Back edota The Empire Strikes Back) 1980ko Irvin Kershner estatubatua zinema zuzendariak zuzendu, Gary Kurtzek ekoiztu, eta Leigh Brackett, Lawrence Kasdan eta George Lucasek idatzitako zientzia-fikziozko abenturazko filma bat da.
Star Wars filma saga ospetsuaren 5. atala osatzen duen filma da, hots, Star Wars IV.
Atala: Itxaropen Berria filmaren jarraipena eta Star Wars VI.
Atala: Jediaren Itzulera filmaren aurrekaria.
Filmak lau Oscar Sarietarako izendapenak jaso zituen, azkenean bi irabaziz: Soinu onenaren Oscar Saria (Bill Varney, Steve Maslow, Greg Landaker eta Peter Sutton) eta Efektu berezi onenen Oscar Saria (Brian Johnson, Richard Edlund, Dennis Muren eta Bruce Nicholson).
Argumentua
Indar inperialeak aliantza errebeldearen ezkutuko baseen aurka burututako ezuzteko erasoaren ondoren, Luke Skywalker eta R2-D2 errobota Yodaren bila Dagobah planetara joango dira, bertan Indarraren sekretuak irakatsi diezaiozkion.
Bienbitartean, Han Solo, Leia printzesa, Chewbacca eta C-3PO errobotak indar inperialak sahiestu eta Bespin mehatzari hirian Milurteko Belatza espaziontziaren aurreko jabea den Lando Calrissiani babesa eskatuko diote, bertan Darth Vaderrek prestatutako azpijoko batean eroriko direlarik.
Aktoreak
