Nahikari García
Nahikari García Pérez (Urnieta, 1997ko martxoaren 18a -) gipuzkoar futbolaria da.
Realean jolasten du aurrelaria delarik.
Biografia
Nahikari txikitatik aritu da futbolean.
Hasieran Urnietako kaleetan zehar herriko mutilekin eta 9 urterekin Añorga KKEk fitxatu zuen .
2014an, neguko merkatuan, Realak fitxatu zuen 16 urte besterik ez zituela eta hori gutxi ez bazen ere debuta egin zuen Emakumezkoen Superligan titular jokatuz urtarrilaren 5ean Levanteren aurka.
Partida bana bukatu zen eta Nahikarik 90 minutuak jokatu zituen .
Nahikarik bere burua taldeko jokalaritzat dauka.
Futbolari langilea da, azkarra, bizkorra eta abila.
Espainiako Selekzioarekin
17 urte azpiko Espainiako Selekzioarekin aritu da brontzezko domina irabaziz Suitzan ospatutako Eurokopan 2013ko ekainaren 28an.
Kontsolazio-finalean Nahikarik gol bat sartu zuen eta emaitza 0-4 izan zen Belgika aurkaria zelarik .
2013ko abenduan Europako azpitxapelketa lortu zuen 17 urte azpiko selekzioarekin Ingalaterran ospatutako Eurokopan finalean Alemaniarekin galduz penaltietan .
2014ko apirilean Munduko azpitxapelketa lortu zuen 17 urte azpiko selekzioarekin Costa Rican ospatutako txapelketan.
Nahikari taldeko goleatzailea izan zen 5 golekin eta finalean Japoniaren aurka 2-0 galdu zuten .
Urte bereko uztailean Europako azpitxapelketa lortu zuen Nahikarik, aldi honetan, 19 urte azpiko selekzioarekin.
Norvegian ospatu zen txapelketa eta finalean Holanda arerio zutela galdu zuten 0-1 .
Txapelketan Nahikarik 2 gol lortu zituen .
Kirol ibilbidea
