Ekaitz-txori
Ekaitz-txori hydrobatidae familiako itsas-hegaztien izen arrunta da.
Itsas hegazti txikia, hego-luzea eta igeri-oinduna, mokoa gako itxurakoa duena.
Hegan doanean hankak zintzilika eramateak bereizten du beste itsas hegazti gehienetatik.
Ur azaleko animaliak janez elikatzen da.
Badira zenbait mota: Euskal Herrian umatzen den bat, Hydrobates pelagicus edo ekaitz-txori txikia, ekaitz-txori handia (Oceanodroma leucorrhoa), Wilson ekaitz-txoria (Oceanites oceanicus), etab.
Ekaitz-txori izenari dagokionez, esan behar da ez dela izen jatorra, baizik eta berariaz sortua, ekaitz-txirrin, debruxka eta galerna-txori bezala.
Arrantzaleen artean, ordea, milabarrika, bidebarrika, berakatz, martin-fraka eta matxiplaka formak jaso dira.
Espezieak
