Crowdfunding
Mikromezenasgoa (ingelesezko crowdfunding adieraz ezagunagoa), pertsona talde batek dirua edo bestelako baliabideak biltzeko burutzen duen kooperazio kolektiboari deritzo.
Finantziaketa masiboa, harpidetza bidezko finantziaketa, bilketa herrikoia, finantzaketa kolektiboa eta mikrofinantziaketa kolektiboa izenez ere ezaguna, pertsona edo erakundeen ekimen eta ahaleginak finantziatzeko burutu ohi da; Internet bidez gehienbat.
Mikromezenasgoak helburu ugari izan ditzake: artistek jarraitzaileen laguntza jasotzea; hauteskunde-kanpainak, zorrak, etxebizitzak, eskolak eta kontsultategiak finantziatzea eta erakunde eta negozio txikien sorreran laguntzea, besteak beste.
