Tintoleta
Tintoleta (Prionace glauca) ur gaziko arrain kartilaginosoa da, Carcharhinidae familiakoa.
Marrazoaren antzeko itsas arrain handi indartsua da, oso jatuna, gorputza luzarana eta urdina duena.
4 m inguru luzea da, indartsua eta jatuna, bizkarraldea gris arbel-kolorea eta sabelaldea zurixka dituena.
Bularreko hegalak oso luzeak eta alboetara zabalduak ditu.
Igerian oso lasterra da baina gaitasun horretaz ez da janaria harrapatzeko bestetarako baliatzen; gainerakoan oso mantso ibiltzen da, bizkarreko hegala uretatik kanpora duela askotan.
Arrainak eta itsasoko beste animaliak janez elikatzen da.
Munduko ozeano bero eta epel guztietan bizi da.
