FK Vardar
FK Vardar (mazedonieraz ФК Вардар Cкoпje, izen osoa Fudbalski klub Vardar Skopje) Mazedoniako Errepublikako futbol talde arrakastatsuena da, Skopje hirikoa.
Mazedoniako 7 liga eta 5 kopa irabazi ditu, eta Jugoslaviako Kopa bat ere irabazi zuen 1961ean.
Izena
FK Vardar 1947an sortu zen "Vardar" izeneko zinema aretoan, hortik bere izena.
Historia
Lehenengo titulua 1961eko Jugoslaviako Kopa izan zuen, oraindik bigarren mailako taldea izanda, izan ere 1963 arte ez baitzuen lortu Jugoslaviako lehen mailara sartzea.
1987an Jugoslaviako liga irabazi zuen eta Europako Koparako sailkatu zen.
Hala ere ligan zehar hainbat irregulartasun antzeman ziren eta ligako 12 talderi seina puntu kendu zizkioten, tartean Vardarri ere bai, eta beraz titulua ez zuen lortu, hirugarren gelditu baitzen sailkapen nagusian.
Hala ere Europako Kopan bera aritu zen hurrengo urtean.
Mazedoniako txapelketak abiatu zirenean FK Vardar puntako taldea izan zen eta lehen hiru ligak beraz eskuratu zituen, baita bi kopa ere.
Gaur egun bera da Mazedoniako talderik indartsuena.
Palmaresa
