Iruñeko Gotzain Jauregia
Gotzain Jauregia Iruñeko Alde Zaharran dagoen XVIII.
mendeko jauregi barroko bat da.
Iruñeko katedralarekin parez-pare eta Iruñeko harresien mendebaldeko pasabidea edo hormaren aldamenean dago.
Nahiz eta Iruñea bisigodoen garaitik gotzainen egoitza izan, Iruñeko gotzainak eraikin hau eraiki aurretik ez zuen bere berezko egoitzik izan.
Nafarroako erregeek gotzainari San Pedroko Errege Jauregia utzi zioten, baina hika-mika luzeen ondoren XV. mendean itzuli beharra izan zuten.
Ordutik aurrera eta eraikin hau eraiki arte gotzaina hainbat etxaldetan bizi behar izan zuen.
ERaikuntza lanak 1732an hasi eta 1736an amaitu ziren.
Iruindar barroko eraikin edo lan nagusienetakoa da.
Bere atari nagusia Santa Maria la Real plazan dago.
Eraikina Erriberako jauntxoen egoitzen estilokoa da, behealdeko eta tarteko solairuetan harlanduzko oinaldea du, begibistako adreiluz jarraitua, teilatu-hegala arkudun areto batez koroatua dagoelarik.
Solairu nobleak balkoi irtenak ditu.
Portada edo atariak protagonismo handia izanik, erdigunea adierazten du.
Miguel Goienetak erretaula txiki baten itxuraz diseinatu zuen, bertan San Ferminen irudi bat dagoelarik.
Konposizioa aldameneko aurrealdean ere errepikatzen da.
1973an eraikinaren zaharnerritzea egin zen, betiere jatorriko barnealdea bere hartan mantenduz.
Erdi Aroan gaur egun plaza dagoen lekuan Judutegia zegoen, gune honetan sinagoga kokatua zegoelarik.
XVI.
mendean Mesedetako ordenak leku honetan bertan 1945.
urterarte mantendu zen konbentu berri bat eraiki zuten, konbentua eraitsi zenean gaur egungo Santa Maria la Real plaza bilakatuz.
Ikus gainera
