Con Air
Con Air 1997ko Simon West estatubatuar zinema zuzendariaren akziozko filma bat da.
Bertan, Nicolas Cage, John Cusack, John Malkovich, Steve Buscemi eta Colm Meaney aktoreek antzeztu zuten.
Filmak bi Oscar Sarietarako izendapenak jaso zituen, Jatorrizko abesti onenaren Oscar Saria eta Soinu edizio onenaren Oscar Saria (Kevin O'Connell, Greg P. Russell eta Art Rochester), nahiz eta azkenean bi sariak Titanic filmak irabazi zituen.
Argumentua
Oso arriskutsuak diren preso batzuk hegazkin batean goreneko segurtasuneko espetxe berri batera lekualdatu behar dituzte, haien artean herrialde osoko gaizkile eta hiltzaile anker eta arriskutsuenak daudelarik, tartean herrialde guztiko serieko hiltzaile handiena den Garland Greene (Steve Buscemi).
Hegazkin horretan Cameron Poe (Nicolas Cage) ere badoa, berriki aldi baterako askatasuna lortu eta bere emazte eta alabarekin elkartzeko beste asmorik ez duen presoa.
Halere, hegaldian, Cyrus Birusa Grissom (John Malkovich) preso buruargiak antolatutako hegazkin bahiketa bat jazoko da, Poek gertakizun horretan nahi gabe parte hartu beharko duelarik.
Poel Cyrus eta bere presokideek eskifaia guztia erail eta hegazkina Las Vegas hiriaren aurka talka eginarazi ez dezaten ekiditen saiatuko da.
Bienbitartean, Vince Larkin (John Cusack) polizia judizialak bere buruzagiek eskifaia errugabea daraman hegazkina misilez leherrerazi ez dezaten konbentzitu beharko ditu, Poe iraganean polizia izan zenez egoera hori konpondu dezakelako konfidantza baitu.
Aktoreak
