Antropozentrismo
Antropozentrismoa (grezieratik, ἄνθρωπος, ánthrōpos, "gizakia", eta κέντρον, kéntron, "erdigunea") gizakia beste edozeren neurri eta erdigunetzat hartzen duen mundu ikuspegia da.
Antropozentrismoan, gizakiak beste animalien gainetiko estatus moral bat du, eta errealitatearen neurketa oro gizakiaren ikuspuntutik egiten da.
Jarrera hori oso txertatuta dago giza kultura moderno askotan, eta oso kontzeptu erabilia da ingurumen etikan eta ingurumen filosofian, gizakiak ingurumenarekiko elkarrekintzan dituen arazoen sorburu nagusitzat hartzen baita.
