Marvelen unibertso zinematografikoa
Marvelen unibertso zinematografikoa () Marvel Estudioek argitaratutako komiki ezberdinetan oinarritzen diren filmek osatzen duten frankizia da, egundoko irabaziak eman dituena.
Filme guztiak irudimenezko unibertso berean gertatzen dira, protagonistak diren superheroien ikuspuntutik deskribatuak, denak Marvel Comics-en argitaralpenetan oinarrituak.
Unibertso honetan, hainbat gertaera eta pertsonaia gurutzatzen dira.
Kaleratu zen lehen filma Iron Man (2008) izan zen, eta honen ondoren The Incredible Hulk (2008), Iron Man 2 (2010), Thor (2011), Captain America: The First Avenger (2011); eta azkenik, The Avengers (2012), aurreko filmetako protagonistek talde bat eratzen dutena, eta estudioak frankiziako Lehen Fasea deitutako multzoa osatuz.
Bigarren Fasea beste bost pelikulez osatua egongo da, une honetan garapen-fase desberdinetan daudenak: Iron Man 3(2013, estreinatua jada),Thor: The Dark World (2013, dagoeneko estreinatua), Captain America: The Winter Soldier (2014), Guardians of the Galaxy (2014), eta azkenik The Avengers: Age of Ultron (2015).
Hirugarren Fasea hasiko duen filma Ant-Man(2015) izango da, eta gainera estudioek Doctor Strange pertsonaiari buruzpelikula bat egitea dute pentsatuta fase horretarako.
Frankizia gisa, pelikulek kritika positiboak lortu dituzte, eta egundoko arrakasta merkatuan, historian zehar diru gehien lortu duen hirugarren frankizia izanik, Harry Potter-en eta James Bond-en atzetik.
Gainera, Marvel Estudioek unibertso berean girotutako telesail bat ekoitzi dute, Agents of S.H.I.E.L.D. (S.H.I.E.L.D.-eko Agenteak), mundu mailako segurtasunaz arduratzen den erakunde sekretu bateko agenteen (ez superheroien) gorabeherak kontatuz.
Hemengo gertakariak The Avengers filmeko gertakarien ostean kokatzen dira, eta Thor: The Dark World filmeko argumetuekin gurutzatzen da atal bat.
Filmak
Reparto
