Hiroshimako Bakearen Memorialaren Museoa
Hiroshimako museorik garrantzitsuena da, Hiroshimako bonbardaketa atomikoaren historia azaltzen duena.
Hiroshimako Bakearen Memorialaren parkearen barnean dago, UNESCOk Gizateriaren Ondare izendaturiko Genbaku Dometik gertu.
Museoak biktimen argazkiak, materialak eta historiak erakusten ditu, errugabeen beldur, amorru eta mina argi ikusten dira.
Bestalde Hiroshima bonbaren aurretik nolakoa zen eta ondoren nola gelditu zen ere.
Bonba Hiroshiman jaurtitzearen arrazoia eta erabakia nortzuk hartu zuten ere azaltzen du.
Azkenik gaur egungo arma nuklearren egoera ere argitzen digu.
Sarrera 35 euro zentimotakoa (50 yen) baino ez da, helburua baita Hiroshimara datozen guztiek Museoa ikusteko aukera izan dezatela.
Museoaren historia
Museoa 1955eko abuztuan inauguratu zen, bonba atomikoaren leherketaren hamargarren urteurrenean.
Eraikina Kenzo Tange arkitektuak diseinatu zuen.
1991 urtean berriztatze lanak izan zituen.
Eraikin nagusia
Mendebaldeko eraikina da, 1994ean ekialdeko eraikina gehitu zitzaion arte museoa zena.
Bonbak eragindako sarraskia erakustea du helburu.
Hainbat atal ditu:
Bonbaren leherketaren maketa.
Erlojua, 8:15etan gelditu zena.
Erakusketa galeria.
Ekialdeko eraikina
Hiru solairu ditu eta honako atal hauek erakusten dira:
Gaur egungo indar nuklearraren egoera azaltzen du eta Hiroshimak bakearen alde egindako ekintzak ere bai.
Hiroshima bonbaren aurretik.
Hiroshima bonbaren ondoren.
Erakusketa galeria.
