Guess Who's Coming to Dinner
Guess Who's Coming to Dinner (euskaraz: Asma ezazu nor datorren afaltzera) 1967ko Stanley Kramer estatubatuar zinema zuzendariaren komedia filma bat da.
Bertan, Spencer Tracy, Sidney Poitier, Katharine Hepburn, Katharine Houghton, Beah Richards eta Roy E. Glenn aktoreek antzeztu zuten.
Filmak Oscar Sarietarako hamar izendapen jaso zituen, azkenean bi irabazi zituelarik: Emakumezko aktore onenaren Oscar Saria (Katharine Hepburn) eta Jatorrizko gidoi onenaren Oscar Saria.
Gizonezko eta Emakumezko aktore onenaren BAFTA sariak ere irabazi zituen.
Argumentua
Familia oneko neska gazte bat (Katharine Houghton) bere jaiotetxera itzuli berri da, guraso adinduei (Spencer Tracy eta Katharine Hepburn) bere mutilaguna aurkezten dielarik, ezkontzeko asmoa duen arraza beltzeko medikua (Sidney Poitier).
Nahiz eta neskaren gurasoak pentsamolde ireki eta aurrerakoia izan nahastuta sentitzen dira, bereziki aita, halako ezkontza batek alabari arazoak besterik ez dizkiola ekarriko uste baitu.
Aipamenak
Garaiko estatubatuar gizartearen kritika satirikoa da, filmaren gaia arrazismoa delarik.
Hollywooden arraza ezberdinetako bikote bat protagonista izan zen lehendabizietakoa izan zen.
Bestalde, filma honetan nahiz benetazko bizitzan bikote ziren Spencer Tracy eta Katharine Hepburn aktoreek elkarrekin lan egiten zuten azkeneko aldia izan zen, filma estreinatu eta 17 egunetara Spencer Tracy hil egin baitzen.
Gainera bien alabaren papera antzezten duen Katharine Houghton aktorea, benetazko bizitzan Katharine Hepburn hiloba zen.
Filma Kaliforniako San Fratzisko hirian filmatu zen.
Aktoreak
