Gremlins
Gremlins (euskaraz Gremlinak) 1984ko Joe Dante estatubatuar zinema zuzendariaren umore eta beldurrezko filma bat da.
Europar mitologiako gremlin direlako izakietan oinarritua dago.
Zach Galligan, Phoebe Cates, Hoyt Axton, Polly Holliday eta Frances Lee McCain aktoreek antzetu zuten.
Teorikoki beldurrezko filma bat izan arren, bertan agertzen diren umorezko eszena ugariei esker berehala mundu osoko haur eta gazteen gustoko filma bilakatu zen, ondorioz haurren artean Mogwai izakiaren panpin ugari saldu ziren.
Izandako arrakasta itzel horri esker 1990an Gremlins 2: The New Batch (Gremlins 2: Belaunaldi Berria) izeneko jarraipena izan zuen.
Argumentua
New York, Chinatown auzoa.
Rand komertzialak (Hoyt Axton) bere seme Billyri (Zach Galligan) eguberritako oparia egiteko asmoz txinatar denda batean sartu eta Mogwai deritzon izaki bitxi eta onbera bat erosiko du.
Baina Rand hiritik herrira itzuli eta semeari izakia oparitzean, itxuraz opari xalo eta maitagarriena dirudienaren zaintzak berarekin batera ardura handia dakar, gaizki zaindu ezkero herri osoa beteko luketen gremlin izeneko izaki txiki, bihurri eta zakar andanaren sorrera iturri izan bailiteke, gremlin maltzur eta zital talde hauen buruzagia Stripe da, hain zuzen ere, Mogwai zintzo eta xaloaren antitesia.
Arazoa Billyk istripuz Mogwai zaintzeko beharrezkoak diren hiru arau nagusiak banan-banan hausten dituenean hasiko da:
Aktoreak
Ikus gainera
