Aitzina!
Aitzina! Ipar Euskal Herriko Ipar Euskal Herriko gazte ezkertiar eta abertzaleen antolakundea da, 2013ko azaroaren 2an sortua.
Bere helburua justizia sozialean oinarritutako Euskal Herri aske bat da.
Helburuak
Lau lan ildo nagusi ditu:
Kronologia
Aitzina! erakundeak 2013ko azaroaren 2an egin zuen bere buruaren aurkezpena Jeiki gazte egunaren baitan.
Azaroaren 3an, nazioarteko delegazioarekin batera egindako konferentzia aitzin okzitaniarrekin izan ziren.
2013ko azaroaren amaieran, Batera plataformak mobilizazio garrantzitsua antolatu zuen larunbat honetan Maulen.
Euskal Herriko bost gazte antolakundek (Aitzina!, Euskaldun Gazteria, ELB Gazte, Ernai eta Ikasle Abertzaleak) deialdi bateratua egin zuten, gazte orori larunbatean Maulera joateko deia luzatuz.
2013ko abenduaren 3an, euskararen eguna antolatu zuten Baionan eta hainbat ekitaldi antolatu zituzten.
2013ko abenduaren 21ean, goizeko 10:30etan Baionako herriko etxe gibelean, Aitzina! gazte antolakundearen lehen prentsaurrekoa eta ekimena burutu zuten.
Kanpaina berria aurkeztu zuen prentsaurrekoa ondoren, suprefeturarat joan ziren protestatzera.
Urtarrilaren hasieran, Bilbon euskal preso politikoen alde egin zen manifestaziora joateko deia egin zuen.
2014ko urtarrilaren 25ean, Marengo karrikan (Baiona) Aitzina! erakundearen egoitza ireki zen.
50 gazte inguratu ziren egoitzaren irekierara.
2014ko otsailean, Euskal Herriko Kazeta (EHKZ) kazetaren sorrera babestu zuten.
Otsailaren 7an, elkarretaratzea deitu zuten Baionako Espainiako kontsulatuaren aurrean.
Otsailaren 14ean, Baionako polizia etxearen ondoan protesta egin zuten Seaskako deialdien gertatu zen istiluen aurka.
Otsailaren 22an, lurraldetasuna eta Euskara aldarrikatu zituzten François Hollanderi eta orokorkiago frantses gobernuari auzi bat egiteko Paueko suprefeturaren aurrean.
Martxoaren 15ean, Donibane Lohizunen lurra eta etxebizitzaren aldeko manifestazioan parte hartu zuten.
Egun berean, udal hauteskundeetan (martxoaren 23 eta 30) zerrenda ezkertiar eta abertzaleei botoa emateko deia egin zuten.
2014ko urriaren 16an, Aitzina!ren egoitza miatu, eta lagun bat atxilotu zuten.
Frantziako Poliziak egin zuen operazioa.
Baionako prokuradoreak azaldu zuen "ebasketagatik eta gauza ebatsiak gordetzeagatik" abiatu zutela inkesta, eta udalerri "andana" batek jarria zutela salaketa frantses hutsean ziren bide seinaleak kendu zituztelako.
EhKzko kideek salatu zuten miaketa unean haien ordenagailua eta disko gogorra eraman zituztela.
Azkenik, aske utzi zuten goizean atxilotutako Aitzina!ko kidea .
Atxiloketa kritikatu zuen Ernaik.
Azaroaren 28an, Aitzinako kide bat atxilotu zuten Ahurtin, bide seinaleak lapurtzea leporatuta .
Abenduaren 5ean, Koldo Etxegarai Aitzina gazte antolakundeko kidea atxilotu zuen Frantziako poliziak, bide seinaleen aferagatik .
Abenduaren 23an, Euskal Herriaren nortasuna aldarrikatzeko bide seinaleak jarri zituen Aitzinak.
Frantsesezko bide seinaleak kendu ondoren, euskarazko hamabost bide seinale berri jarri zituzten .
Abenduaren 25ean, Kontseilu Orokorrak Aitzinak ezarritako euskarazko bide seinaleak kentzea agindu zuen.
Euskal Herriaren eta Okzitaniaren arteko mugetan jarri zituzten 'Euskal Herria' zioten panelak .
Abenduaren 29an jakin zenez, Ernaik eta Aitzinak mendi martxa bateratua antolatu zuten 2015eko apirilaren 2tik 4ra .
