Iktiosaurio
Iktiosaurio (Ichthyosaurus; ichthys, 'arrain' eta sauros 'musker' hitzen lotunea) Iktiosauridoen familiako itsasoko narrastia, Jurasiko garaian agertu eta Kretazeo garaiaren hasieran desagertu zena, 2 m inguru luzea.
Ingalaterran, Alemanian, Groenlandian eta Kanadako Alberta estatuan aurkitu dira haren hezurrak.
Aurkikuntza horiek erakutsi dutenez izurdearen antza zuen, muturra izurdeak baino zorrotzagoa bazuen ere.
Sudur-zuloak ia begien ondoan zituen eta usaimenaz baliatzen zen bere eginkizunetan gidatzeko.
Gauza segurua da biziernalkaria zela, ezkatarik ez zuela eta kolorez gorri marroixka zen, adituen ustez.
