William Douglass
William Anthony Douglass (1939, Reno, Nevada) estatubatuar antropologo bat da.
Nevadako Unibertsitatean, Madrilgo Complutense Unibertsitatean, Osloko Unibertsitatean, Kaliforniako Unibertsitatean, Berkeleyko Unibertsitatean, eta Chicagoko Unibertsitatean ikasi zuen.
1967an, Gizarte Antropologian doktoratu zen Chicagoko Unibertsitatean.
Renoko (Nevada) Center for Basque Studies sortzen lagundu zuen, eta erakundearen koordinatzaile izan zen 2000n erretiratu zen arte.
Bergarako Jakiunde erakundeko kidea ere bada.
1963tik, Euskal Herrian landa-lan ugari egin ditu; Etxalarren (Nafarroa) eta Aulestin (Bizkaia), batik bat.
Euskaldunek AEBko mendebaldean, Latinoamerikako herri askotan eta Australian izan duten presentzia ikertu du.
Italiako hegoaldean ere egin ditu ikerketa antropologikoak; baita nortasunaren eta terrorismoaren ingurukoak ere.
Bere ikerketa eta azterketa saiatuengatik ezaguna da, AEBtako Mendebaldeko euskal kulturaren aditu handienatzat jo ohi da, baina gainera bertako euskal komunitatearen beste ezaugarri batzuk ere aztertu ditu: izaeraren kontserbazioa, eta euskaldun nahiz beste kulturen migrazio-mugimenduak.
2013ko Durangoko Azokan Argizaiola Saria jaso zuen.
Idazlanak
Idatzi dituen liburu batzuk:
