Kurutziagako gurutzea
Kurutziagako gurutzea Durangon XV. mendearen amaieran edota XVI.
mendearen hasieran egindako hareharrizko gurutzea da.
4,30 m.-ko altuera duen gurutzea hiriburuaren mendebaldean zegoen.
Gurutzea izen bereko errabalean egon da beti; antzinan Vera Cruz baselizaren ondoan eta gaur egun lorategi baten erdian.
Historian zehar hainbat gorabehera izan ditu: 1937an Durangoko bonbardaketa zela eta Bilbora eraman zuten, 1980an atentatu terrorista bat jasan zuen.
Zenbait kopia egin dituzte: bata Portugaleteko hilerrian eta bestea Euskal Arkeologia, Etnografia eta Kondaira Museoan daude.
Guruztoki moduan erabilia, adituek Durangoko heresiarekin lotura estua duena diote.
