Julen Rodriguez Zubiaurre
Julen Rodriguez Zubiaurre 1990ko urriaren 16an Donostian (Gipuzkoa) jaiotako ekintzaile internazionalista, euskaltzale eta marxista da, Bilboko Komite Internazionalistak erakundeko kidea.
Bizitza
Gaztetatik elkartasun eta berdintasun bezalako baloreei eutsiz, gizartea eraldatzeko konpromezua hartu zuen oinarriko kristautasun talde ezberdinetan atxikiz.
Donostiako aisialdi taldeetako begirale bilakatuz, Leonardo Boff eta Oscar Romero apaizen ideiekin bat eginez askapenaren teologiaren zabaltzaile sutsua izan zen.
Soziologia ikasketak egitera joan zen Bilbora, Euskal Herriko Unibertsitateko Leioako campusan, hain zuzen ere.
Ikasle mugimendura atxiki zen segituan, hainbat borroketan parte hartuz, besteak beste Bologna Prozesuaren kontra, inperialismoaren eta hezkuntza publikoaren pribatizazioaren kontra, euskal preso politikoen eskubideen alde edota ikasleentzako gune aske eta autogestionatuen alde, Fakultateko asanblada ezberdinetan.
Bilbon bizi zelarik, Alde Zaharreko poteoaren inguruko ikerketa garrantzitsuak burutu zituen.
Hortik sortu zen ikerketa soziologikorako ekimen berri bat: BAZPA.
2011ko maiatzatik aurrera garatu zen M-15 mugimenduarekin bat egin zuen Bilboko kaleen erabilera askea aldarrikatzen.
Baina militantzia oro utzi behar izan zuen, Latinoamerikako gatazkak ezagutzeko, Kolonbiara joan zen urtebetez soziologia ikasketak jarraitzeko asmoz.
Julen, Abimael Guzmán Reynoso eta haren Sendero Luminoso erakundearen ikerlari sutsua izan da maoismoa mimatu zuelarik.
Brigadista lanak egin ostean, Euskal Herrira itzuli zen eta internazionalismoan buru belarri jarraitzeaz gain, Bilboko okupazio mugimenduan parte hartzen hasi zen, Kukutza gaztetxearen desegitearen ondoren.
Euskaltzale bezala, Bilboko AEKn 2011ko Korrikaren antolakuntzan aritu zen, EHUko Iñaki Goirizelaiarekin lantaldean.
Eta kiroletan, Fortuna Kirol Elkartean aritzen da lanean Behobia-Donostia lasterketaren antolakuntzan.
Kolonbiako esperientziaren ondoren, Julenen izaera ideologikoa aldatzen joan da, hasiera batean kontsejismoaren inguruko printzipioak bazituen ere, leninismorako joera hartu du, pentsaera akrata batetik abertzaletasunerako bidea egin du.
