Larresoroko apaiztegia
Larresoroko seminarioa Lapurdiko izen bereko herrian dagoen eraikina izan zen, XVIII.
eta XIX.
mendeen artean Ipar Euslkal Herriko kulturagune nagusienetariko bat izan zena.
2005ean monumentu historiko sailkatu zuten.
Historia
Jean Agerre abadeak 1733ko apirilaren 29an eraiki zuen, apaiztegi txiki batek eta kapera batek osaturik.
1739an Euskal Herri osoko lehenengo ikasleak ailegatu ziren filosofoa eta teologia ikasteko.
Baionako elizbarrutiaz gain, Oloroekoa eta Akizekoa ere bere apaizez bete zen.
1792ko urrian apaizak eraikinetik bota zituzten eta 1820ra arte ez ziren itzuli.
Eliza eta Estatuaren arteko legea ezarri ondoren, 1906ko abenduaren 18an Gobernua eraikinaren jabe bilakatu zen.
Lehenengo Mundu Gerran ospitale moduan erabili zuten.
Bertoko ikasle ospetsuen artean Louis-Édouard Cestac, Joan Piarres Duvoisin, Martin Duhalde edo Jean Hiriart-Urruti daude, baita Euskaltzaindiaren kide batzuk ere, tartean Jean-Blaise Adema, Jean Elizalde, Jules Moulier, Martin Landerretxe edo Jean Saint-Pierre.
