Carrie-Anne Moss
Carrie-Anne Moss (Burnaby Kolunbia Britainiarra, Kanada, 1967ko abuztuaren 21a - ) The Matrix trilogian Trinity pertsonaia egin zuenean mundu osoan ezaguna izatea lortu zuen aktore kanadarra da.
Biografia
Carrie-Anne Moss Burnabyn jaio zen,Kanadako Kolunbia Britainiarran, 1967ko abuztuaren 21ean.
Haurtzaroa Vancouverren eman zuen eta 11 urte zituen hango haurren Antzoki Musikalean sartu zenean.
Europara ere bidaiatu zuen Magee Bigarren Hezkuntzako eskolako abesbatzarekin.
Gero, Pasadenan izan zen, hango Arte Dramatikoko Akademia Amerikarrean.
Vancouverrera itzuli zen, baina, 1985ean, Torontora joan zen eta modelo bilakatu zen.
Garai horretan, 80ko hamarkadaren bukaeran, Espainia eta Japoniara bidaiatzeko aukera izan zuen.
Espainian zegoen bitartean, paper bat etorri zitzaion Dark Justice sailean lan egiteko; telebistan agertuko zen lehen aldia izango zen eta, horretarako, 1992an, Bartzelonatik Kaliforniako Los Angelesera bidaiatu zuen .
Hala ere, zortea Trinity papera egiteko hautatu zutenean etorri zitzaion, 1999an estreinatu zen The Matrix filmarekin.
Trilogiako 3 filmetan hartuko zuen parte eta beltzez jantzitako hark mundu osoan ezaguna egingo zuen.
2000n, Memento filmean egin zioten leku, Natalie interpretatu zuelarik.
1999an, Carrie-Anne Moss Steven Royrekin ezkondu zen eta berehala etorri ziren seme-alabak:
Filmografia laburra
