Lidia Falcón
Lidia Falcón O'Neill (Madril, 1935eko abenduaren 13) Espainiako politikari eta idazlea.
Zuzenbidez lizentziaduna, Filosofia doktorea, Arte Dramatikoaz eta kazetaritzaz lizentziaduna.
Feminista goiztiarra, emakumeen eskubideen aldeko defendatzaile sutsua izan da beti.
1974n Espainiako poliziak Lidia Falcon ustez ETAk Madrilgo Rolando kafetegiaren aurka egindako atentatuarekin lotu zuen eta, ondorioz, bederatzi hilabete Yeserías espetxean espetxeratua izan zen; horrek Falcónekiko elkartasuneko nazioarteko kanpaina sortu zuen.
Azkenik, epaiketa ez zen ezta egin ere.
Biografia
Bere familiak Espainiako Gerra Zibilaren ondorioak gogor pairatu zituen.
1940 Bartzelonara joan zen; horrela familia berriro ere bildu zen.
1953an Alfredo Borrásekin ezkondu zen; 1956an banandu ziren.
1959an PSUC alderdian sartu zen.
Frankismo garaian errepresioaren biktima izan zen, 1960an lehenengo aldiz atxilotua izanik.
Eliseo Bayorekin bizi izan zen.
1969an Enrique Listerren PC- VIII alderdian saritu zen; talde hau Alderdi Komunistaren zatiketa baten ondorioa izan zen.
1970an, Burgosko prozesua zela eta, gose greba batean hartu zuen parte eta, horregatik, berriro ere atxilotua izan zen.
1976an "Colectivo Feminista de Barcelona" (Bartzelonako Talde Feminista) sortu zuen.
Halaber,Vindicación feminista aldizkaria eta Ediciones de feminismo argitaletxea sortu zituen.
1979tik Poder y libertad aldizkaria zuzendu zuen.
Trantsizio urtetan FRAP, GRAPO eta ezkerreko erakundeen defentsan aritu zen.
1978tik Partido Feminista (Alderdi Feminista) bultzatu zuen.
