Sensō-ji
Tokioko tenplorik ezagunena da, hiriaren iparraldean dagoen Taitō auzoan dagoen VII mendeko tenplo budista hain zuzen ere.
Historia
Kannon bodhisattvaren omenezko tenploa da.
Kondairaren arabera bi arrantzalek Kannon-en estatua Sumida ibaiaren ertzean aurkitu zuten 628an eta Asakusa herrixkan tenplo bat egitea erabaki zuten.
Komunitate erlijiosoa 628an bertan sortu zen eta tenploa 645 inguruan eraiki zen.
XVII mendean Tokugawa Ieyasuk Tokugawa leinuaren tenplo babestaile izendatu zuen Sensō-ji, eta lur ugari eman zizkion.
1657an Yoshiwara auzoa sortu zen inguruan eta tenploa jendez bete zen.
1923ko lurrikarari aurre egin zion baina ez Bigarren Mundu Gerrako bonbaketei.
Oraindik Edo Aroko egitura mantentzen du hala ere.
Egitura
Tenplora sartzeko Kaminarimon atea (雷門, "Trumoiaren atea") pasa eta komertzioz eta erromesez beteriko Nakamise-dori (仲見世通り) bide zuzena zeharkatu behar da.
Nakamise-dori kalearen bukaeran Hōzōmon atea (宝蔵門, "Altxorraren-etxearen atea") dago.
Ate bakoitzean linternak, kanpaiak eta estatua erraldoiak daude eta kolore gorria nagusi da.
Teilatu beltz eta horma gorrizko eraikinak dira.
Aipagarrienak honako hauek dira:
Jaialdiak
Tokioko jaialdi xintoistarik jendetsuenetakoa egiten da bertan, Sanja Matsuri izenekoa.
Maiatzaren erdialdean izaten da eta bi milioi pertsona inguru erakartzen ditu.
Iruditegia
Kaminarimon atea Nakamise-dori kalea Hōzōmon atea Hondō, pabiloi nagusia Bost solairutako pagoda Omikuji paperak.
Sensō-ji gauez.
Sanja Matsuri jaialdia.
