Heartbreak Ridge
Heartbreak Ridge (Hego Euskal Herrian Burdinezko Sarjentua eta Ipar Euskal Herrian Gerraren Jauna) 1986ko Clint Eastwood estatubatuar zinema zuzendari, gidoigile eta aktorearen gerra filma bat da.
Bertan, Clint Eastwood, Marsha Mason, Everett McGill eta Mario Van Peebles aktoreek antzeztu zuten.
Heartbreak Ridge izenburua Koreako Gerran jazotako Heartbreak Ridge gudutik datorkio, filma honetan Clint Eastwoodek antzeztutako pertsonaiak gudu horretan heroi ekintzak burutzeagatik saritua izan zela aipatzen baita.
Argumentua
Filma 1983.
urte inguruan girotua dago.
Tom Highway (Clint Eastwood), alkoholarekin arazoak eta izaera gogorra duen estatubatuar trebatzaile militar beterano bat da, bere arazo horren ondorioz bizitza pertsonala hondatu eta emazteak nahiz lagunek laga zuten, bere militar ibilbidean goreneko prestigioa lortzeko zuen guztia sakrifikatuz.
Koreako Gerra eta Vietnamgo Gerrako beterano zaildua da, oraingoan misio berri baten ardura eman diotelarik: bere militar-basera iritsi berri diren hasiberri talde bat benetazko Marine bilakatu eta laisterrera burutuko den Grenadako inbasiora erabat prestatzea.
Aktoreak
