Dialektoen continuum
. Dialektoen continuuma edo dialektogunea, Leonard Bloomfield hizkuntzalariak deskribaturiko fenomenoa da.
Hizkuntzalari hark defendatzen zuen dialekto multzoen azterketek aldaketa txikiak erakusten zituztela geografikoki hurbil bizi ziren hiztunen artean.
Herri batetik bestera aldeak nabari dira, baina hurbileko herrien artean dialektoen arteko aldeak txikiak dira, batez ere kanpoko aztertzaileentzat.
Hiztunen beren ikuspegitik diferentzia horiek nabarmenagoak izan litezke.
Alboko herrietako hiztunekin, elkarrekiko ulergarritasuna ia beti ziurtaturik egoten da.
Denborarekin continuum batzuk desagertu egiten dira.
Hori gertatuko da aldaera dialektal batzuk galduz gero.
Horrela gertatu omen zen, esate baterako, Arabako iparraldeko euskara galdu zenean; mendebaldetik Sakanara zihoan continuum baten gezia eten egin zen.
Hizkuntza estandar boteretsu batek ere aldaketa dialektalak leundu eta continuum bat desegin dezake.
